b'\n_START_ARTICLE_\nFuture Shock (album)\n_START_SECTION_\nO albumu\n_START_PARAGRAPH_\nVe\xc4\x8dino albuma je sprva skomponirala ekipa avantgardnega basista in producenta Billa Laswella in klaviaturista in producenta Michaela Meinhorna, in izveden na turneji njune skupine Material leta 1982, kot predhodnik albumu One Down. Hancock je bil povabljen k sodelovanju pri tem snemanju, ki je potekalo bolj v smeri postmoderni glasbi, kot pa v njegovem obi\xc4\x8dajnem jazz fusionu. Rezultat je bil vpliven hip-hop album, izdan pod Hancockovim imenom, ki je kombiniral Hancockovo igranje klaviatur z Laswellovimi aran\xc5\xbemaji in turntablizmom Grand Mixer DXT-ja._NEWLINE_V notranjih opombah ponovne izdaje leta 1999 je navedeno, da je Laswell, ko je kupoval zvo\xc4\x8dnike v trgovini, vztrajal na preizku\xc5\xa1anju le-teh na na\xc4\x8din, da je predvajal demo posnetka skladb \xc2\xbbRockit\xc2\xab\xc2\xa0in \xc2\xbbEarth Beat\xc2\xab. Med predvajanjem so mimoido\xc4\x8de stranke odobravale skladbi in plesale na to glasbo. Kmalu potem je Laswell Hancocku zaupal to prigodo in mu dejal, da je v tej glasbi nekaj dobrega._NEWLINE_Najve\xc4\x8dji hit albuma, \xc2\xbbRockit\xc2\xab, je iz\xc5\xa1el skupaj z enim izmed najuspe\xc5\xa1nej\xc5\xa1ih videospotov vseh \xc4\x8dasov. Videospot, ki sta ga re\xc5\xbeirala Godley and Creme, prikazuje pa pleso\xc4\x8de robote, ki jih je ustvaril Jim Whiting. Leta 1984 je Hancock tako osvojil ve\xc4\x8d nagrad MTV Music Video, kot tudi grammyja za najbolj\xc5\xa1o R&B izvedbo._NEWLINE_Slika na naslovnici izvira iz dela Davida Ema.'